
Uznesenie 40Pc/21/2024
Mestský súd Bratislava II vo veci navrhovateľky – manželky: A. B. C., B. C., narodená XX.XX.XXXX, trvale bytom D. X, E., proti manželovi: B. B., narodený XX.XX.XXXX, trvale bytom D. X, E., o rozvod manželstva, takto rozhodol: 40Pc/21/2024 I. Súd konanie zastavuje. II. F., A. B. C., sa vracia súdny poplatok z návrhu na rozvod manželstva vo výške 100,- Eur, ktorý jej bude vrátený prostredníctvom prevádzkovateľa systému Slovenská pošta, a. s., po právoplatnosti tohto uznesenia. III. Žiaden z účastníkov nemá nárok na náhradu trov konania. odôvodnenie: 40Pc/21/2024 1. Návrhom zo dňa 06.05.2024 sa navrhovateľka domáhala rozvodu manželstva. Súd vo veci vytýčil pojednávania na 03.10.2024 a 14.11.2024, na ktoré sa účastníci konania nedostavili a svoju neúčasť neospravedlnili. 2. Podľa § 97 ods. 1 a 2 zákona č. 161/2015 Z. z. Civilný mimosporový poriadok (CMP), ak sa navrhovateľ nedostaví na pojednávanie a svoju neúčasť neospravedlní včas a vážnymi dôvodmi, súd konanie zastaví. Ustanovenie odseku 1 sa nepoužije, ak druhý z manželov, ktorý sa na pojednávanie dostavil, vyhlási, že na prejednaní veci trvá. 3. S poukazom na vyššie uvádzané skutočnosti a citované zákonné ustanovenie rozhodol súd tak, ako je uvedené vo výrokovej časti tohto uznesenia a konanie zastavil. 4. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „zákon o súdnych poplatkoch“) poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania
alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 5. Podľa § 11 ods. 4 zákona o súdnych poplatkoch okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1 %, najmenej však 6,70 Eur. Ak sa návrh vzal späť pred zaplatením poplatku, poplatok sa nevyrubuje. 6. Nakoľko manželka v súvislosti s podaním návrhu zaplatila súdny poplatok z návrhu na rozvod vo výške 100,- eur a súd konanie zastavil pred prvým pojednávaním, manželke bude vrátaný zaplatený súdny poplatok prostredníctvom Slovenskej pošty, a.s. po právoplatnosti tohto uznesenia. 7. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: 40Pc/21/2024 Proti tomuto uzneseniu je prípustné odvolanie, ktoré je možné podať v lehote jeho doručenia na Mestskom súde Bratislava II.
15 dní odo dňa
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) /§ 363 Civilného sporového poriadku/.

